༈ བླ་མ་མཆོག་གསུམ་རྒྱལ་བ་སྲས་བཅས་དང༌། །ཁྱད་པར་སྟོན་པ་མཉམ་མེད་བྱམས་འཇམ་
དབྱངས། །འཕགས་པ་ཡབ་སྲས་ཇོ་བོ་ཡབ་སྲས་དང༌། །རྒྱལ་བ་གཉིས་པ་སྲས་བཅས་ལ་ཕྱག་
འཚལ། །སྔོན་སྦྱངས་འཇམ་དབྱངས་བསྙེན་པའི་ཤར་རིའི་རྩེར། །ལེགས་སྨོན་ཐུགས་རྗེའི་འོད་
སྲུང་བུས་དྲངས་པའི། །རིག་གནས་རིན་ཆེན་ཀུན་སྦྱར་འོད་འབུམ་བཞད། །ཐུབ་བསྟན་བཅུ་གཉིས་
བདག་པོར་གསོལ་བ་འདེབས། །འཇམ་དབྱངས་བཞིན་དུ་འཆད་རྩོད་རྩོམ་ལ་མཁས། །ཞི་དུལ་
བཙུན་པས་ཉེ་བར་འཁོར་བཞིན་དུ། །བསླབ་གསུམ་པད་ཚལ་བཞད་པའི་འོད་སྟོང་ཅན། །བཤེས་
གཉེན་ཉིན་བྱེད་དབང་པོར྾། །གཞོན་ནུའི་སྒོ་ངའི་སྦུབ་རྒྱ་མ་གྲོལ་ཡང༌། །སྒོམ་འདུན་དགོན་འཛིན་
འཆང་སོགས་བག་ཆགས་ཤུགས། །མི་དམན་ཀ་ལ་པིང་ཀའི་སྐད་སྙན་པོས། །འགྲོ་མང་ངོ་མཚར་
བཀོད་ལ྾། །མདོ་སྔགས་གཞུང་བརྒྱའི་བཅུད་དང་ཁྱད་པར་དུ། །བཱ་ཎ་ཀྲ་མ་ར་ས་ཡུ་ཛིར་གྱི། །སྦྲང་
རྩིས་ཚིམ་རྟགས་བཅུ་སོགས་འཇའ་ཚོན་བཞིན། །སྐྱེས་ཐོབ་ཉམས་སྣང་མང་ལ྾། །དམ་པ་མང་པོའི་
ཞབས་སེན་དབང་གི་རྒྱལ། །ཅོད་པན་བཅིངས་ཏེ་དབང་ཁྲིད་སྙན་བརྒྱུད་ཀྱི། །རིན་ཆེན་བདུན་ལྡན་
ཐུབ་བསྟན་གླིང་བཞི་ཀུན། །ང་ལས་ནུ་བཞིན་སྤྱོད་པར་ཞབས་བརྟན་ཤོག །ཚིག་སྤྱོད་ནེ་ཙོ་རྨོངས་
ཡུས་རྡོ་རྗེ་རྣའི། །བརྟུལ་ཞུགས་བཟུང་མིན་ལེགས་བསྒོམ་མཁའ་ལྡིང་ཞོན། །མདོ་སྔགས་ཟབ་རྒྱས་
འཇུག་པ་བཅུས་སྙེམས་པ། །ཀུན་ལས་རྣམ་རྒྱལ་བསྐལ་བརྒྱར་ཞབས་བརྟན་ཤོག །སྙིགས་མའི་
དུག་གི་ལོ་མས་ཀུན་མྱོས་པར། །རྒྱལ་བ་གཉིས་པ་ཇོ་བོ་ཡབ་སྲས་ཀྱི། །བསྟན་པའི་བདུད་རྩིའི་ཆར་
གྱིས་སྐྱེ་དགུའི་རིམས། །ཞི་མཛད་བུམ་བཟང་བསྣམས་པར་རྟག་བཞུགས་གསོལ། །ཁྱོད་ཀྱིས་རྟག་
ཏུ་འགྲོ་ཀུན་མར་བསམ་ཏེ། །བསོད་ནམས་བདེན་པ་བདར་བཞིན་ལུས་ཅན་ཀུན། །ཕན་ཚུན་མཐུན་
པ་བྱམས་མགོན་ཕེབས་དུས་བཞིན། །དེང་ནས་བཟུང་སྟེ་དུས་ཀུན་སྤྱོད་པར་ཤོག །འགྲོ་རྒྱུད་སྒྲིབ་
གཉིས་སྦྱོང་ཕྱིར་རྒྱལ་ཀུན་དང༌། །ཀུན་བཟང་སོགས་ཀྱི་སྨོན་ལམ་ཐུགས་རྗེའི་མཐུས། །ནད་མུག་
122

གསུང་ཐོར་བུ་ལས་བླ་མའི་གསོལ་འདེབས།
རིགས་འཁྲུགས་སྙིགས་མུན་ཀུན་ཞི་ནས། །བློ་བཟང་ཆོས་སྲིད་སྣང་བས་ཀུན་ཁྱབ་ཤོག །ཞྭ་སེར་
གྱིས།
བསྟན་པ་རྨད་བྱུང་རིའི་དབང་པོ། །བསླབ་གསུམ་ཆུ་གཏེར་ལེགས་བྱས་རྦ་རླབས་ཅན། །ཐུབ་
བསྟན་གླིང་བཞིའི་དབུས་ན་མངོན་འཕགས་པའི། །ཕན་བདེའི་ཉི་ཟླའི་རྣ་རྒྱན་རྟག་འབར་ཤོག །དུས་
གསུམ་སྐྱེ་འཕགས་ཀུན་གྱི་དགེ་ཚོགས་དང༌། །མཆོག་གསུམ་སྲས་བཅས་ནུས་མཐུ་སྨོན་ལམ་
།འགྲོ་རྒྱུད་དད་པས་བསྐུལ་ཏེ་ཐོས་བསམ་སྒོམ། །བཤད་སྒྲུབ་གཡེལ་མེད་ཆུ་བོའི་རྒྱུན་བཞིན་
ཤོག །འདི་བསྐུལ་འདོན་བྱེད་ཤེར་རིན་གཉིས་སོགས་ཀྱི། །སྤྲུལ་སྐུ་བློ་བཟང་ཚུལ་ཁྲིམས་རྣམ་རྒྱལ་
སོགས། །དགོན་གནས་འདེབས་དང་དགེ་འདུན་ཐོས་སྒོམ་འཕེལ། །བསམ་བཞིན་མཆོག་གསུམ་
ཆོས་སྲུང་མཐུས་འགྲུབ་ཤོག །བསྟན་འཛིན་རྒྱན་དྲུག་ལྟ་བུའི་མཁས་མང་འདུ། །སྦྱིན་བདག་རིགས་
བརྒྱུད་མང་བཀུར་བུ་བཞིན་དར། །སྐྱེ་དགུའི་དད་འདུན་བསོད་ནམས་དབྱར་མཚོ་ལྟར། །དུས་ཀུན་
ཕན་ཚུན་འགྲན་བཞིན་འཕེལ་བར་ཤོག །བླ་མ་རྒྱལ་བ་སྲས་བཅས་བྱིན་རླབས་ཀྱིས། །འགྲོ་མགོན་
བླ་མ་མཆོག་གི་ཞབས་བརྟན་ཅིང༌། །ལུས་ཅན་ཉིན་དང་མཚན་དུ་བདེ་དགེར་སྤྱོད། །བཤད་སྒྲུབ་
ལེགས་ཚོགས་ཀུན་འཕེལ་བཀྲ་ཤིས་ཤོག །ཅེས་གསོལ་འདེབས་བདུད་རྩིའི་བུམ་བཟང་ཞེས་བྱ་བ་འདི་ལྟ་བུ་ཞིག་
དགོས་ཞེས་བསྟན་འགྲོའི་དོན་དུ་ལྷག་བསམ་ཤིན་ཏུ་ཆེ་ཞིང་། དམ་པའི་སྐྱེ་རབས་ཕྲེང་བར་བྱེད་པའི་བདེ་ཐང་སྤྲུལ་སྐུ་བློ་བཟང་ཚུལ་
ཁྲིམས་རྣམ་རྒྱལ་གྱིས་དངུལ་བུམ། བཀྲ་ཤིས་ཁ་བཏགས། རྟེན་ཁེབས་ལེགས་པ་དང་བཅས་ཡང་ཡང་བསྐུལ་བ་དང་། ཆོས་ལ་
བག་ཆགས་སད་ཅིང་བསྙེན་སྒྲུབ་ལ་དགའ་བའི་སྔགས་རམ་པ་བློ་བཟང་ཆོས་དབང་གིས་མ་རིག་གཉིད་སངས་གོས་ཁ་ཚན་གྲངས་
དང་བཅས་ཏེ། རྣམ་ཐར་གསོལ་འདེབས་གསལ་རྒྱས་དགོས་ཞེས་བསྐུལ་ཞིང༌། སླར་ཡང་ལན་དུ་མར་རྟེན་དང་བཅས་ཏེ་རྒྱུན་དུ་རྣ་
བ་ཚ་བར་བསྐུལ་བའི་ངོ་མ་ཆོག་ནས། རང་གི་སྣང་ཚུལ་ཐུན་མོང་ཙམ་སྙན་ངག་ཀྱི་འུད་དང་བཅས་ཏེ། ༧ཤཱཀྱའི་དགེ་སློང་འཇམ་
དབྱངས་བཞད་པའི་རྡོ་རྗེས་སྒོ་མང་བླ་བྲང་དུ་སུག་བྲིས་བྱས་པ་འདིས་ཀྱང་སེམས་ཅན་ཐམས་ཅད་ལ་ཕན་ཐོགས་པར་གྱུར་ཅིག ། །